বাংলাদেশের তরুণ কবি ও লেখকদের সৃজনশীল কর্মকে উৎসাহদানের উদ্দেশ্যে বিশ্বের স্থানীয় ব্যাংক এইচএসবিসি এবং শিল্প ও সাহিত্যবিষয়ক মাসিক পত্রিকা কালি ও কলম কবিতা এবং সৃজনশীল, মননশীল, মুক্তিযুদ্ধ বিষয়ে গবেষণা ও কিশোর সাহিত্য এই পাঁচটি বিভাগে তরুণ কবি ও লেখক পুরস্কার প্রবর্তন করেছে। কিশোর সাহিত্য বিভাগে এ-বছর উলে­খযোগ্য কোনো গ্রন্থ জমা না পড়ায় চারটি বিভাগে এ-বছর পুরস্কার প্রদান করা হচ্ছে। বাংলাদেশের সাহিত্যের উন্নয়ন ও বিকাশে তরুণদের সাহিত্য-সাধনার বিশেষ গুরুতব রয়েছে। নবীন লেখকরাই চর্চা, সাধনা, পরীক্ষা-নিরীক্ষা ও প্রথা-বিরোধিতার মধ্য দিয়ে যে-কোনো দেশের সাহিত্যের ভিত নির্মাণ করেন। সৃজনশীল তরুণ প্রজনম তাঁদের সাধনার মধ্য দিয়ে সাহিত্যের গতিধারা নির্মাণ করেন এবং নব নব উদ্ভাবনী শক্তিতে এদেশের সাহিত্যের গতিধারায় নবীন বেগ সঞ্চার করেন। কবিতা এবং সৃজনশীল, মননশীল ও মুক্তিযুদ্ধ-বিষয়ক গবেষণাগ্রন্থের জন্য চারটি বিভাগের প্রতিযোগিতায় এ-বছর আমরা অনুকূল সাড়া পেয়েছি এবং আশান্বিত হয়েছি। আশা করি, এদেশের কবিতার ধারা, সাহিত্যসাধনা, চর্চা, মুক্তিযুদ্ধ-গবেষণা এই পুরস্কারের মধ্য দিয়ে নতুন মাত্রা অর্জন করবে। কবিতায় তা ভাষায় প্রকাশ করা যায় না কাব্যগ্রন্থের জন্য টোকন ঠাকুর, মননশীলে গল্পের খোঁজে গ্রন্থের জন্য প্রশান্ত মৃধা, সৃজনশীল সাহিত্য বিভাগে ধূসর-স্বপ্নের সাসান্দ্রা গ্রন্থের জন্য কাজী রাফি এবং মুক্তিযুদ্ধ-বিষয়ক গবেষণায় সিলেটে যুদ্ধাপরাধ ও প্রাসঙ্গিক দলিলপত্র গ্রন্থের জন্য অপূর্ব শর্মাকে ২০১০ সালের এইচএসবিসি-কালি ও কলম তরুণ লেখক পুরস্কারের জন্য মনোনীত করা হয়েছে। তরুণদের সাহিত্যচর্চার পথ সুগম হোক, তাঁদের নিত্যনব সৃজন-উদ্যোগ এদেশের অনুভবশীলতা ও মননচর্চাকে সমৃদ্ধ করুক, এই প্রার্থনা।এইচএসবিসি-কালি ও কলম তরুণ কবি ও লেখক পুরস্কার ২০১০